CELEX: E2017J0004
Language: sk
Date: 2018-03-21 00:00:00
Title: Rozsudok súdu z 21. marca 2018 vo veci E-4/17 – Dozorný úrad EZVO/Nórske kráľovstvo (Nesplnenie záväzkov štátom EZVO – Smernica 2004/18/ES – Verejné obstarávanie – Verejná zákazka – Verejná koncesia na stavebné práce)

26.7.2018   
            
            
               SK
            
            
               Úradný vestník Európskej únie
            
            
               C 264/16
            
         
      ROZSUDOK SÚDU
      z 21. marca 2018
      vo veci E-4/17
      Dozorný úrad EZVO/Nórske kráľovstvo
      
         (Nesplnenie záväzkov štátom EZVO – Smernica 2004/18/ES – Verejné obstarávanie – Verejná zákazka – Verejná koncesia na stavebné práce)
      
      (2018/C 264/10)
      Vo veci E-4/17 Dozorný úrad EZVO/Nórske kráľovstvo – ŽIADOSŤ o vyhlásenie, že nesprávnou klasifikáciou verejnej zákazky, ktorej predmetom je dodanie služieb v oblasti výstavby a prevádzky podzemného parkoviska pod námestím Torvet v Kristiansande, ako „koncesie na služby“ namiesto jej klasifikácie ako „koncesie na práce“ a realizáciou postupu verejného obstarávania, ktorý nie je v súlade s požiadavkami stanovenými v pravidlách EHP pre verejné obstarávanie, Nórske kráľovstvo porušilo ustanovenia aktu uvedeného v bode 2 prílohy XVI k Dohode o Európskom hospodárskom priestore (smernica Európskeho parlamentu a Rady 2004/18/ES z 31. marca 2004 o koordinácii postupov zadávania verejných zákaziek na práce, verejných zákaziek na dodávku tovaru a verejných zákaziek na služby) v spojení s aktom uvedeným v bode 6 písm. a) prílohy XVI Dohody o EHP [nariadenie Európskeho parlamentu a Rady (ES) č. 2195/2002 z 5. novembra 2002 o spoločnom slovníku obstarávania (CPV)], Súd EZVO v zložení Páll Hreinsson, predseda a sudca spravodajca, Per Christiansen a Nicole Kaiser (ad hoc), sudcovia, vyniesol 21. marca 2018 rozsudok, ktorého výroková časť znie takto:
      Súd EZVO týmto:
      
                  1.
               
               
                  vyhlasuje, že Nórske kráľovstvo vo vzťahu k verejnému obstarávaniu, ktoré bolo realizované v roku 2015 mestom Kristiansand na účely výstavby a prevádzky podzemného parkoviska pod námestím Torvet v Kristiansande, nesplnilo svoje záväzky podľa smernice Európskeho parlamentu a Rady 2004/18/ES z 31. marca 2004 o koordinácii postupov zadávania verejných zákaziek na práce, verejných zákaziek na dodávku tovaru a verejných zákaziek na služby uvedenú v bode 2 prílohy XVI k Dohode o Európskom hospodárskom priestore tým, že:
                  
                              i)
                           
                           
                              nezverejnilo oznámenie o vyhlásení súťaže pre celý EHP v súlade s právnymi požiadavkami ustanovenými v článku 58 ods. 3 smernice;
                           
                        
                              ii)
                           
                           
                              nepoužilo úplný a dostatočne presný súbor kódov zo spoločného slovníka obstarávania, čo je v rozpore s článkom 58 ods. 2 smernice v spojení s článkom 1 ods. 14 danej smernice a nariadením (ES) Európskeho parlamentu a Rady č. 2195/2002 z 5. novembra 2002 o spoločnom slovníku obstarávania (CPV), ktoré je uvedené v bode 6 písm. a) prílohy XVI k Dohode o EHP a
                           
                        
                              iii)
                           
                           
                              nedodržalo minimálnu lehotu na predloženie žiadostí v rámci postupu verejného obstarávania, ako je uvedená v článku 59 danej smernice.
                           
                        
            
                  2.
               
               
                  Nariaďuje Nórskemu kráľovstvu uhradiť trovy tohto konania.